Ing alun alun kang padha ngetoni ambeng tata rakit buka para Bupati Nayaka sa-andhahane, kagawe edi peni katata ana ing meja-meja cendhek, jalaran anggone dhahar mesthi kanthi lenggah lesehan sarta kapajang pajang edi peni kanti dipadangi dening urubing lampu dhudhuk mawarna-warna, pating gebyar, pating kalencar. Ing kalodhangan kasebut racake Ingkang Sinuhun kersa tedhak miyos saperlu mriksani sakehing tata rakiting dhahar buka mau. Menawa miyos Dalem mau nganti wis kemput banjur lenggah ana ing Pagelaran nbanjur kundhur angedhaton.
